stanford-oval/wikipedia huggingface dataset:
ฝัน-หวาน-อาย-จูบ

| ฝัน-หวาน-อาย-จูบ |
| --- | --- |
ใบปิดภาพยนตร์
กำกับ: ชูเกียรติ ศักดิ์วีระกุล (ฝัน) ปรัชญา ปิ่นแก้ว (หวาน) บัณฑิต ทองดี (อาย) ราเชนทร์ ลิ้มตระกูล (จูบ)
เขียนบท: ฝัน ชูเกียรติ ศักดิ์วีระกุล หวาน ชูเกียรติ ศักดิ์วีระกุล เอกสิทธิ์ ไทยรัตน์ อาย ปิง จูบ ราเชนทร์ ลิ้มตระกูล
อำนวยการสร้าง: สมศักดิ์ เตชะรัตนประเสริฐ สุกัญญา วงศ์สถาปัตย์
นักแสดงนำ: ฝัน วิชญ์วิสิฐ หิรัญวงษ์กุล (พิช) ปฐมวรรธน์ วันสุขประเสริฐ (นายน์) ชานน ริกุลสุรกาน (นน)  ภาสกร วิรุฬห์ทรัพย์ (เพชร) ทีฆทัศน์ นันทวลีกุล (โจ้) วรปรัชญ์ เดชขจรวุฒิ (ไมค์) วัชริศ อวศิริพงษ์ (อาร์ม) สุวพัชร ทรงเสียงไชย (แมค)  นภันต์ธนัชย์ พ่วงออมสิน (ต่อ) ณฐพงษ์ นวศีลวัตร์ (อ๋อง) อรรถนันต์ ปิยเศรษฐ์ (แวน) ธีมะ กาญจนไพริน (จั๊ด) จารุวิทย์ ลัยวิรัตน์ (เอิร์ท) เจนจิรา จำเนียรศรี (เจน) หวาน ชาคริต แย้มนาม สุทธิดา เกษมสันต์ ณ อยุธยา (นุก) อภิญญา สกุลเจริญสุข (สายป่าน) วศิษฎ์ ผ่องโสภา (แชมป์)  อาย กัญญา รัตนเพชร์ (ตาล) ปกรณ์ ฉัตรบริรักษ์ (บอย) จูบ มาริโอ้ เมาเร่อ (โอ้) อภิศรา ทัตติ (กุ๊กกิ๊ก) ณัฐพงษ์ อรุณเนตร์
กำกับภาพ: จิตติ เอื้อนรการกิจ ยุคนธร มิ่งมงคล ธีระวัฒน์ รุจินธรรม ทิวา เมยไธสง
ตัดต่อ: ชูเกียรติ ศักดิ์วีระกุล ปภพ สุรสกุลวัฒน์ วิชิต วัฒนานนท์ ราเชนทร์ ลิ้มตระกูล
ดนตรีประกอบ: วรุตม์ พสุธาดล กิตติ เครือมณี นิมิตร จิตรานนท์ ณภัทร ยุวจิตติ วงออกัส (เพลงประกอบ)
ผู้จัดจำหน่าย: สหมงคลฟิล์มอินเตอร์เนชั่นแนล และ บาแรมยู
วันฉาย: 25 ธันวาคม พ.ศ. 2551
ความยาว: 128 นาที
ประเทศ: ไทย
ภาษา: ไทย
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
ฝัน-หวาน-อาย-จูบ เป็นภาพยนตร์ไทยแนวคอมเมดี้ดราม่าโรแมนติก ที่ออกฉายในปี พ.ศ. 2551 สร้างโดยสหมงคลฟิล์มอินเตอร์เนชั่นแนลและบาแรมยู กำกับโดยผู้กำกับ 4 คนคือ  ชูเกียรติ ศักดิ์วีระกุล (ฝัน), ปรัชญา ปิ่นแก้ว (หวาน), บัณฑิต ทองดี (อาย) และ ราเชนทร์ ลิ้มตระกูล (จูบ) โดยมีรูปแบบ เรื่องราว วิธีเล่า และแนวความคิดที่ผ่านผู้กำกับแต่ละคน ทั้งรูปแบบมิวสิคัล, ดรามา, สุขนาฏกรรม, แอ็คชัน ฯลฯ โดยมีวงออกัสมาร้องเพลงประกอบ ด้วยจำนวนโรงฉาย 95 โรง ทำเงินในสัปดาห์แรกที่ 14,718,104.79 บาท
ที่มาของโครงการ

ทางผู้ใหญ่ในสหมงคลฟิล์ม ได้คิดที่จะมีโครงการที่จะรวมกันทำหนังของผู้กำกับหลาย ๆ คน โดยมีแนวความคิดเดียวกัน และหลังจากที่ประสบความสำเร็จจากภาพยนตร์เรื่อง รักแห่งสยาม จะได้แตกแนวความคิดนี้ออกมา จากนั้นผู้กำกับทั้ง 4 คนจึงได้มานั่งคุยกันโดยจะทำหนังคนละมุมมองกัน ชูเกียรติซึ่งมีเรื่องอยู่ในหัวชัดเจนอยู่แล้ว ที่อยากทำเป็นเรื่อง ความฝัน แนวแฟนตาซี (ธีมคือ Musical romance) ส่วน ปรัชญา อยากจะพูดเรื่องความรักที่มีมิติและเป็นมุมมองความรักที่โตที่สุดใน 4 เรื่อง  ที่เกี่ยวกับสมองและความรู้สึก (ธีมคือ Magical romance) ส่วนอายมีธีมคือ Chemical romance และจูบมีธีมคือ Physical romance ด้วยความบังเอิญที่ชื่อเรื่องของแต่ละผู้กำกับเป็นพยางค์เดียวกันหมด จึงเป็นที่มาของชื่อเรื่อง ฝัน-หวาน-อาย-จูบ
งานสร้างภาพยนตร์ > ฝัน

แรกเริ่ม ชูเกียรติ ตั้งใจจะทำภาพยนตร์เรื่อง 14 ก่อน แต่พอโครงการนี้เข้ามาและได้ร่วมงานกับพี่ ๆ หลายคน และต้องการทำหนังรักที่แตกต่างจาก รักแห่งสยาม ส่วนนักแสดง เนื่องจากได้ร่วมงานทำเพลงกับวงออกัส พอจะทำหนังจึงคิดว่าเหมาะสมและเข้าขากันดี ในส่วนบทบาททางผู้กำกับคาดว่า ไม่เคยเห็นมาก่อนและไม่คาดคิด และน่าเป็นที่จดจำ เป็นสิ่งแปลกใหม่ ในส่วนเนื้อเรื่องไม่ยาก จะยากตรงความคิด การออกแบบที่ขายการมองภาพ และมีเกี่ยวกับดนตรี สถานทีถ่ายทำในกรุงเทพทั้งหมด
การถ่ายฉากที่ ต้นข้าว (เจนจิรา จำเนียรศรี) ที่อยู่ในโลกแห่งความฝัน ได้เจอกับ วงออกัส วงดนตรีที่เธอคลั้งไคล้ ถ่ายทำที่ หอประชุมใหญ่ ม.ธรรมศาสตร์ ท่าพระจันทร์ ซึ่งเปิดโอกาสให้สื่อมวลชนเข้ามาถ่ายทำข่าวในฉากนี้ด้วย สำหรับตอน "ฝัน" ใช้เวลาถ่ายทำ 6 วัน
ในส่วนการ์ตูนแอนิเมชันที่แทรกอยู่ออกแบบโดย บีบอยด์ซีจี
งานสร้างภาพยนตร์ > หวาน

แนวความคิดเริ่มต้นของตอน "หวาน" มาจากตอนที่ปรัชญามีอายุเกิน 40 ใหม่ ๆ ถึงความรู้สึกความทรงจำที่มองแต่เรื่องเก่า ๆ มองไปในความทรงจำในอดีต จนรู้สึกว่า เส้นชีวิตของคนเราจะถูกพับครึ่ง คือเดินย้อนกลับไปยังชุดเริ่มต้นของชีวิต จึงนำมาใส่ในเรื่องราวของเนื้อหา
ตอน "หวาน" มีนักแสดงคือ ชาคริต แย้มนาม, สุทธิดา เกษมสันต์ ณ อยุธยา, อภิญญา สกุลเจริญสุข และ วศิษฎ์ ผ่องโสภา โดยการคัดเลือกตัวนักแสดงฝ่ายหญิง ในช่วงที่เริ่มหาตัวแสดง ก็ได้สุทธิดา เข้ามาในหัว และยังเคยร่วมงานกันมาก่อนเมื่อครั้งอยู่อาร์เอสและหน้าตาคล้ายสายป่านส่วนชาคริต ทีมงานได้เอ่ยถึงมา ซึ่งปรัชญาเคยคุยกับชาคริตมาก่อนแต่ไม่ได้ทำหนัง ส่วนวิศิษฎ์ ผ่องโสภา ทางปรัชญากล่าวว่าต้องการคนที่ไม่หน้าใหม่มาก ในด้านการฝึกซ้อมการแสดง สุทธิดา ที่รับบทเป็นคนผิดปกติบางอย่าง จึงต้องการการแสดงฝึกซ้อมเพิ่มเติม ในส่วนสถานที่ถ่ายทำ ถ่ายในกรุงเทพเป็นหลักและมีต่างจังหวัดบ้างโดยคิดว่าน่าจะเป็นแถวหัวหิน มีฉากเปิดกล้องที่ ซอยสุขุมวิท 49
งานสร้างภาพยนตร์ > อาย

บัณฑิต ทองดี ผู้กำกับภาพยนตร์ หลังจากที่เขียนบทภาพยนตร์ ก็นึกถึงนักแสดงที่จะมาร่วมแสดง คือ กัญญา รัตนเพชร์ เหตุผลเพราะเป็นหนังที่มีสีสัน สีฟ้า สีขาว ที่มีลักษณะทะเล ที่มีบุคลิกสดใส ส่วนพระเอก อยากได้พระเอกที่ในตอนอื่นที่มีชาคริตและมาริโอ้ที่เป็นที่รู้จักดี และเห็นผลงานในโฆษณาของ ปกรณ์ ฉัตรบริรักษ์ ที่ดูสดใสและน่าจับตา จึงเลือกที่จะมาร่วมงานกัน ส่วนสถานที่ถ่ายทำถ่ายที่เกาะห้อง และทะเลแหวก จังหวัดกระบี่ ซึ่งเป็นเกาะที่ไม่ค่อยมีผู้คนอาศัยอยู่และไม่ค่อยมีรีสอร์ต ใช้เวลาถ่ายทำที่กระบี่ 7 วัน
งานสร้างภาพยนตร์ > จูบ

ราเชนทร์ ลิ้มตระกูล ผู้กำกับที่โด่งดังจากเรื่อง โลกทั้งใบให้นายคนเดียว ได้พูดถึงการคัดเลือกตัวนักแสดง เริ่มจากในที่ประชุม ที่ชูเกียรติตั้งใจที่จะทำภาพยนตร์โดยมีนักแสดงคือวงออกัส และในที่ประชุมก็มีความเห็นว่าควรทำหนังที่มีมาริโอ้เล่น หลังจากนั้นก็ไปคิดโจทย์ เริ่มแนวคิดในส่วนเนื้อเรื่อง โดยตั้งคำถามว่าก่อนทำบทหนังนี้ว่า "ทุกวันนี้เด็กผู้หญิง เสียจูบครั้งแรกตอนอายุเท่าไหร่" และตีประเด็นคุณค่าของจูบ และให้มีลักษณะหนังวัยรุ่นที่เป็นแบบผู้ชาย ๆ โดยจะได้นักแสดงอย่าง มาริโอ้ เมาเร่อ มาตีความหมายของคำนี้ และทำให้มีความแตกต่างจากที่มาริโอ้เคยเล่นในเรื่องอื่น ๆ มา โดยเรื่องนี้มีธีมที่ได้มาคือ "Physical romance"  ความกดดันของผู้กำกับคือ "กำกับการแสดงมาริโอ้ ที่ทำให้คนดูชื่นชอบอย่างไร"
และภายหลังจากงานบวงสรวงภาพยนตร์ 2-3 วัน จึงได้นักแสดงหญิงหน้าใหม่ อภิศรา ทัดติ โดยแคสต์จากคน 30-40 คน เป็นนักแสดงใหม่ที่ไม่เคยมีผลงานการแสดงหรือเล่นโฆษณาหรือมิวสิกวิดีโอ โดยผู้กำกับเปิดเผยว่า "สิ่งที่เราต้องการจากน้องเขาคือความน่ารักสดใส ความเป็นธรรมชาติ อย่างน้องกุ๊กกิ๊ก  เสน่ห์ของน้องเขา นอกจากความน่ารักสดใส ยิ้มแย้ม ขี้เล่นแล้ว" และการแสดงบทดราม่าที่ทำได้และมีความสูงยืนคู่กับมาริโอ้ได้
การเตรียมตัวของมาริโอ้ คืออ่านบทเยอะ ๆ ฟิตร่างกายให้พร้อม เก็บตัวไม่ออกงานเยอะมาก และเวิร์กช็อป
ส่วนสถานที่ถ่ายทำ ถ่ายทำในหลายที่ในกรุงเทพ อย่างเช่น โรงภาพยนตร์เฮาส์ ย่านอาร์ซีเอ ซึ่งเป็นฉากที่เห็นความสัมพันธ์ในฐานะแฟนกันของทั้งคู่ ที่เล่นเกมโยนโบว์ลิ่งบนโทรศัพท์มือถือ และหยอกล้อกัน
นักแสดง

| --- | --- |
 ฝัน วิชญ์วิสิฐ หิรัญวงษ์กุล (พิช)  ปฐมวรรธน์ วันสุขประเสริฐ (นายน์)  ชานน ริกุลสุรกาน (นน)  ภาสกร วิรุฬห์ทรัพย์  (เพชร)  ทีฆทัศน์ นันทวลีกุล (โจ้)  วรปรัชญ์ เดชขจรวุฒิ (ไมค์)  วัชริศ อวศิริพงษ์ (อาร์ม)  สุวพัชร ทรงเสียงไชย (แม็ค)  นภันต์ธนัชย์ พ่วงออมสิน (ต่อ)  ณฐพงษ์ นวศีลวัตร์ (อ๋อง)  อรรถนันต์ ปิยเศรษฐ์ (แวน)  ธีมะ กาญจนไพริน (จั๊ด)  จารุวิทย์ ลัยวิรัตน์ (เอิร์ท)  เจนจิรา จำเนียรศรี (เจน):  หวาน ชาคริต แย้มนาม  สุทธิดา เกษมสันต์ ณ อยุธยา  อภิญญา สกุลเจริญสุข  วศิษฎ์ ผ่องโสภา อาย กัญญา รัตนเพชร์  ปกรณ์ ฉัตรบริรักษ์  อมีนา พินิจ จูบ มาริโอ้ เมาเร่อ  อภิศรา ทัตติ  ณัฐพงษ์ อรุณเนตร์
การตอบรับ

ฝัน-หวาน-อาย-จูบ ออกฉายวันแรกอย่างเป็นทางการเมื่อวันที่ 25 ธันวาคม พ.ศ. 2551 ด้วยจำนวนโรงฉาย 95 โรง ทำเงินในสัปดาห์แรกที่  14,718,104.79 บาท หรือทำเงินเฉลี่ยต่อโรง  414,960.00 บาท
สรดิเทพ ศุภจรรยา จาก thaicinema.org พูดว่า ถึงแม้ ฝัน-หวาน-อาย-จูบ ว่าไม่ถึงเป็นผลงานชิ้นโบว์แดงแต่แน่นอนว่าก็ให้ความบันเทิงหลังจากการรอคอย  อภินันท์ บุญเรืองพะเนา จากผู้จัดการออนไลน์ พูดถึงหนังว่า "“ฝัน หวาน อาย จูบ” ประสบความสำเร็จในการละเล่นและทดลองงานศิลปะ แต่ในส่วนของคอนเทนท์ หนังทั้งสี่เรื่องยังดูขาด ๆ เกิน ๆ ไม่มีพลังหนักแน่นเพียงพอที่จะทำให้คนดูสัมผัสได้ถึงเรี่ยวแรงของความรัก อย่างจริง ๆ จัง ๆ"
กฤษดา เกิดดี จากข่าวสดวิจารณ์ กล่าวถึงความรู้สึกต่อภาพยนตร์เรื่องนี้ว่า อาจไม่มีผลที่ทรงพลังพอให้เกิดความประทับใจ วิจารณ์ในแต่ละตอนว่า "จูบ" เป็นเรื่องที่ไม่เข้าพวกที่สุด และเรื่องไม่พอจะนำเสนอได้  "อาย" ทำให้รู้สึกดีขึ้นมาเล็กน้อย แต่การแสดงนำของ ปกรณ์ นั้นยังไม่ผ่าน "หวาน" มีประเด็นที่น่าสนใจ แต่ขาดความเพลิดเพลิน ส่วนเรื่องปิดท้ายคือ "ฝัน" แนวคิดดีและค่อนข้างลงตัว ติดตรงช่วงภาพพิเศษ โดยรวมแล้วอยู่ในระดับปานกลางและมีปัญหาในแง่เอกภาพ
แหล่งข้อมูลอื่น

เว็บไซต์อย่างเป็นทางการ เก็บถาวร 2009-02-27 ที่ เวย์แบ็กแมชชีน
4Romances.com - เวบรวบรวมข้อมูลภาพยนตร์ฝันหวานอายจูบ เก็บถาวร 2008-12-16 ที่ เวย์แบ็กแมชชีน
เว็บไซต์ในไฮไฟฟ์ เก็บถาวร 2008-09-25 ที่ เวย์แบ็กแมชชีน
ฝัน-หวาน-อาย-จูบ (2008) ที่สยามโซน
| ด ค กผลงานโดย ชูเกียรติ ศักดิ์วีระกุล |
| --- | --- | --- |
| ภาพยนตร์ขนาดยาว |  ลี้ (2546)  คน ผี ปีศาจ (2547)  13 เกมสยอง (2549)  รักแห่งสยาม (2550)  ฝัน-หวาน-อาย-จูบ (2551)  หลุดสี่หลุด (ตอน ฮู อา กง) (2553)  โฮม ความรัก ความสุข ความทรงจำ (2555)  เกรียน ฟิคชั่น (2556)  The Eyes Diary (2557)  |  |
| ภาพยนตร์สั้น |  บ้านเก่า (2543)  ดงรกฟ้า (2544)  วิมานนี้สีชมพู (2544)  มอเตอร์ไซค์ฮ่าง (2545)  ลมเยาวราช (2545)  2003 (2546)  12 (2549)  |  |
| บทภาพยนตร์ |  คน ผี ปีศาจ (2547)  13 เกมสยอง (2549)  บอดี้...ศพ #19 (2550)  รักแห่งสยาม (2550)  ช็อคโกแลต (2551)  ฝัน-หวาน-อาย-จูบ (2551)  โฮม ความรัก ความสุข ความทรงจำ (2555)  เกรียน ฟิคชั่น (2556)  The Eyes Diary (2557)  |  |
| ด ค กผลงานโดย ปรัชญา ปิ่นแก้ว |
| --- | --- | --- |
| กำกับภาพยนตร์ |  รองต๊ะแล่บแปล๊บ (2535)  เกิดอีกทีต้องมีเธอ (2538)  องค์บาก (2546)  ต้มยำกุ้ง (2548)  ช็อคโกแลต (2551)  ฝัน-หวาน-อาย-จูบ (2551)  Elephant White (2554)  วอนโดนเตะ!! (2554)  ต้มยำกุ้ง 2 (2556)  |  |
| อำนวยการสร้าง |  ปอบหวีดสยอง (2544)  999-9999 ต่อติดตาย (2545)  มนต์เพลงลูกทุ่ง เอฟ.เอ็ม. (2545)  7 ประจัญบาน (2545)  สยิว (2546)  เฮี้ยน (2546)  FAKE โกหกทั้งเพ (2546)  องค์บาก (2546)  คน ผี ปีศาจ (2547)  เกิดมาลุย (2547)  เฉิ่ม (2548)  ต้มยำกุ้ง (2548)  มนุษย์เหล็กไหล (2549)  อสุจ๊าก (2550)  สวยลากไส้ (2550)  โอปปาติก เกิดอมตะ (2550)  รักแห่งสยาม (2550)  ช็อคโกแลต (2551)  นาค (2551)  องค์บาก 2 (2551)  |  |
| บทภาพยนตร์ |  องค์บาก (2546)  ต้มยำกุ้ง (2548)  |  |
มาริโอ้ เมาเร่อ รับบท "หมี"
อาการิ คิโต

| อาการิ คิโต |
| --- | --- |
เกิด: 16 ตุลาคม พ.ศ. 2537 (30 ปี) จังหวัดไอชิ,  ญี่ปุ่น
อาชีพ:  นักพากย์  นักร้อง 
ปีปฏิบัติงาน: พ.ศ. 2557 - ปัจจุบัน
ตัวแทน: โปรฟิต
ผลงานเด่น: ขอต้อนรับสู่ห้องเรียนนิยม (เฉพาะ) ยอดคน รับบทเป็น โฮริคิตะ สึซึเนะ เบลนด์ เอส รับบทเป็น ฮินาตะ คาโฮ ศึกรอยสัก ต้องสาป รับบทเป็น อาร์เรียบาตา ไทม์โบคัน 24 รับบทเป็น คาเลน บันทึกสงครามแกรนเครสท์ รับบทเป็น ซีลูคา เมเลเทส นางฟ้าตัวน้อยได้ลงมาโปรดฉันค่ะ รับบทเป็น ฮิเมะซากะ โนอา ดาบพิฆาตอสูร รับบทเป็น คามาโดะ เนซึโกะ สาวน้อยลูกปีศาจ รับบทเป็น ชิโยดะ โมโมะ ฮานาโกะคุง วิญญาณติดที่ รับบทเป็น เนเนะ ยาชิโระ ระหว่างอาดาจิกับชิมามุระ รับบทเป็น อาดาจิ ซากูระ รักอลวนคนสลับบ้าน รับบทเป็น เอริกะ อามาโนะ จะยังไงภรรยาของผมก็น่ารัก รับบทเป็น สึคุโยมิ สึคาซะ
ส่วนสูง: 153 ซม.
อาชีพทางดนตรี
แนวเพลง:  เจป็อป  เพลงการ์ตูน 
เครื่องดนตรี: นักร้อง
ช่วงปี: พ.ศ. 2562–ปัจจุบัน
ค่ายเพลง: โพนีแคนยอน
 
อาการิ คิโต (ญี่ปุ่น: 鬼頭 明里; โรมาจิ: Kitō Akari เกิด 16 ตุลาคม พ.ศ. 2537) เป็นนักพากย์หญิงชาวญี่ปุ่นจากจังหวัดไอชิ มีส่วนเกี่ยวข้องกับโปรฟิต เธอได้เริ่มแสดงเมื่อปี พ.ศ. 2557 หน้าที่หลักของเธอแรกคือรับบทพากย์ในอนิเมะเรื่อง ไทม์โบคัน 24 (พ.ศ. 2559) และได้รับบทพากย์ตัวละครสำคัญและเป็นตัวนำมากขึ้น ในเดือนตุลาคม พ.ศ. 2562 เธอได้เข้าร่วมวงการนักร้องภายใต้ค่ายเพลงโพนีแคนยอน
ผลงาน > อนิเมะเน็ตต้นฉบับ

| ปี | ชื่อเรื่อง | รับบทเป็น | แหล่งอ้างอิง |
| --- | --- | --- | --- |
| พ.ศ. 2563 | Cagaster of an Insect Cage | Lydi |  |
ผลงาน > ภาพยนตร์อนิเมะ

| ปี | ชื่อเรื่อง | รับบทเป็น | แหล่งอ้างอิง |
| --- | --- | --- | --- |
| พ.ศ. 2563 | ดาบพิฆาตอสูร: รถไฟนิรันดร์ | คามาโดะ เนะซึโกะ |  |
ผลงาน > วิดีโอเกม

| ปี | ชื่อเกม | รับบทเป็น | หมายเหตุ | แหล่งอ้างอิง |
| --- | --- | --- | --- | --- |
| พ.ศ. 2558 | คันไตคอลเลกชัน | เมสต์เรลล์, ลิเบซซิโอ, คาซางุโมะ, คิชินามิ, โอคินามิ |  |  |
| พ.ศ. 2559 | อากิบะบีท | แอคไควร์จัง |  |  |
| พ.ศ. 2560 | Re:Stage! Prism Step | สึกิซากิ ซายุ |  |  |
| พ.ศ. 2560 | Magia Record: Puella Magi Madoka Magica Side Story | คิซากิ เอมิริ |  |  |
| พ.ศ. 2561 | อาซูร์เลน | นางะระ, อิซุซุ, อาบุคุมะ |  |  |
| พ.ศ. 2561 | บันทึกสงครามแกรนเครสท์ | ซีลูคา เมเลเทส |  |  |
| พ.ศ. 2562 | AI: The Somnium Files | ไอบะ |  |  |
| พ.ศ. 2562 | Love Live! School Idol Festival - All Stars | โคโนเอะ คานาตะ |  |  |
| พ.ศ. 2562 | Bloodstained: Ritual of the Night | อันเนะ |  |  |
| พ.ศ. 2562 | Touhou Cannonball | เรมุ ฮะคุเร |  |  |
| พ.ศ. 2562 | Arknights | ไซเลนซ์ |  |  |
| พ.ศ. 2563 | Fate/Grand Order | เอรีส อุตสึมิ |  |  |
| พ.ศ. 2563 | เก็นชินอิมแพกต์ | บาร์บารา |  |  |
| พ.ศ. 2563 | โปเกมอน มาสเตอส์ | เซเรนา |  |  |
ผลงานเพลง > อัลบั้ม

|  | ออกวางจำหน่าย | ชื่ออัลบั้ม | ติดอันดับของโอริคอน |
| --- | --- | --- | --- |
| 1 | 10 มิถุนายน พ.ศ. 2563 | STYLE | อันดับ 7 |
ผลงานเพลง > ซิงเกิล

|  | ออกวางจำหน่าย | ชื่ออัลบั้ม | ติดอันดับของโอริคอน |
| --- | --- | --- | --- |
| 1 | 16 ตุลาคม พ.ศ. 2562 | Swinging Heart | อันดับ 11 |
| 2 | 26 กุมภาพันธ์ พ.ศ. 2563 | Desire Again | อันดับ 14 |
ผลงานเพลง > เพลงประกอบ

| ชื่อเพลง | ประกอบเรื่อง | ปี |
| --- | --- | --- |
| dear my distance | ประกอบเพลงช่วงจบของอนิเมะเรื่อง เจ็ดเทพม.ปลายกับการใช้ชีวิตสบายๆ ในต่างโลก! | พ.ศ. 2562 |
| Desire Again | ประกอบเพลงช่วงจบของรายการโทรทัศน์เรื่อง แอนิซองเลิฟเวอร์ส์ | พ.ศ. 2563 |
| Tiny Light | ประกอบเพลงช่วงจบของอนิเมะเรื่อง ฮานาโกะคุง ห้องน้ำที่ถูกผูกพันไว้ | พ.ศ. 2563 |
แหล่งข้อมูลอื่นๆ

เว็บไซต์ทางการ
อาการิ คิโต ที่เอกซ์ (ทวิตเตอร์)
คิโต อาการิ ที่อินสตาแกรม
| ด ค กเซยูอะวอดส์ สาขานักพากย์สมทบยอดเยี่ยม |
| --- | --- |
นักพากย์สมทบชายยอดเยี่ยม (2007–2022):  อากิระ อิชิดะ / โคกิ มิยาตะ (2007)  ฮิโรชิ คามิยะ / ไดซูเกะ โอโนะ (2008)  คาซูฮิโกะ อิโนอูเอะ / โทโมกาซุ ซูงิตะ (2009)  ชินอิจิโร มิกิ / ไดซูเกะ นามิกาวะ (2010)  คาซูยะ นากาอิ / โนบูฮิโกะ โอกาโมโตะ (2011)  เรียวเฮ คิมูระ / มาโมรุ มิยาโนะ (2012)  ยูกิ โอโนะ / จุนอิจิ ซูวาเบะ (2013)  โยชิมาซะ โฮโซยะ (2014)  คัตสึยูกิ โคนิชิ / โทชิยูกิ โมริกาวะ (2015)  โยชิมาซะ โฮโซยะ / เค็นอิจิ ซูซูมูระ (2016)  โฮจู โอตสึกะ (2017)  จุนอิจิ ซูวาเบะ (2018)  โทรุ ฟูรูยะ / เค็นตะ มิยาเกะ (2019)  มาโกโตะ ฟูรูกาวะ / ไคโตะ อิชิกาวะ (2020)  ทาเกฮิโตะ โคยาซุ / โนบูนางะ ชิมาซากิ (2021)  ฟูมิฮิโกะ ทาจิกิ / ยูอิจิ นากามูระ (2022) 
นักพากย์สมทบหญิงยอดเยี่ยม (2007–2022):  ยูโกะ โกโต / อามิ โคชิมิซุ (2007)  ริเอะ คูงิมิยะ / มิตสึกิ ไซงะ (2008)  อายะ เอ็นโด / มิยูกิ ซาวาชิโระ (2009)  คิกูโกะ อิโนอูเอะ / ยูอิ โฮริเอะ (2010)  ซาโตมิ อาราอิ / คานาเอะ อิโต (2011)  เอมิริ คาโต (2012)  ซายากะ โอฮาระ / ฮารูกะ โทมัตสึ (2013)  ยูอิ อิชิกาวะ (2014)  คานะ ฮานาซาวะ / มิยูกิ ซาวาชิโระ (2015)  ชิซูกะ อิโต / ซาโอริ ฮายามิ (2016)  เมงูมิ ฮัง (2017)  ซาโอริ โอนิชิ / อายาเนะ ซากูระ (2018)  ยู เซริซาวะ / นาโอะ โทยามะ (2019)  อัตสึมิ ทาเนซากิ (2020)  เรนะ อูเอดะ / อาการิ คิโต (2021)  มิกาโกะ โคมัตสึ / ริเอะ ทากาฮาชิ (2022) 
นักพากย์สมทบยอดเยี่ยม† (2023–ปัจจุบัน):  ชูอิจิ อิเกดะ / เรียวตาโร โอกิอายุ / อัตสึมิ ทาเนซากิ (2023)  โยเฮ อาซากามิ / มานากะ อิวามิ / มามิโกะ โนโตะ (2024) 
† ตั้งแต่ พ.ศ. 2566 (เซยูอะวอดส์ ครั้งที่ 17) เป็นต้นไป หมวดหมู่นักพากย์ชาย/หญิงจะถูกรวมเป็น "นักพากย์ยอดเยี่ยม" โดยไม่มีการแบ่งแยกทางเพศ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI 
ศิลปิน:  มิวสิกเบรนซ์
ขวัญฤดี กลมกล่อม

| ขวัญฤดี กลมกล่อม |
| --- | --- |
ชื่อเกิด: ขวัญฤดี กลมกล่อม
เกิด: 4 มิถุนายน พ.ศ. 2516 (51 ปี) กรุงเทพมหานคร ประเทศไทย
คู่สมรส: อนุวัฒน์ นิวาตวงศ์ (2540–ปัจจุบัน)
บุตร: 1 คน
อาชีพ: นักแสดง
ปีที่แสดง: พ.ศ. 2526–ปัจจุบัน
ผลงานเด่น: หม่อมเจ้าหญิงรัตนาวดี (ท่านหญิงรัตน์) - ปริศนา (2530)  หม่อมเจ้าหญิงรัตนาวดี (ท่านหญิงรัตน์) - รัตนาวดี (2532)  หทัยรัตน์ ราชพิทักษ์ (ปุ้ม) - หนึ่งในทรวง (2535)  บุษบา - ดารายัณ (2539)
สังกัด: สถานีวิทยุโทรทัศน์ไทยทีวีสีช่อง 3 (2526–2544)
ขวัญฤดี กลมกล่อม (เกิด 4 มิถุนายน พ.ศ. 2516) ชื่อเล่น ขวัญ เป็นนักแสดงหญิงชาวไทย เป็นนักแสดงที่มีผลงานทั้งละครโทรทัศน์ ภาพยนตร์ ละครเวที
ประวัติ

ขวัญฤดี กลมกล่อม เริ่มเข้าสู่วงการบันเทิงตั้งแต่อายุ 10 ปี โดยเล่นละครโทรทัศน์เรื่อง ตุ๊กตา (2526) ทางช่อง 3 ซึ่งเป็นบทละครที่ดัดแปลงจากนิตยสารการ์ตูนตุ๊กตา โดยรับบทเป็น หนูไก่ และสร้างชื่อเสียงในบท ดาวเรือง นางเอกตอนเด็ก ในละครเรื่องสายโลหิต (2529)
เริ่มเป็นที่รู้จักจากการรับบทเป็น หม่อมเจ้ารัตนาวดี หรือ หญิงรัตน์ ในละครโทรทัศน์เรื่องปริศนา (2530) ซึ่งโด่งดังเป็นอย่างมาก
ต่อมาได้รับบทนำเรื่องแรก ในละครโทรทัศน์เรื่อง รัตนาวดี (2531) รับบท หม่อมเจ้ารัตนาวดี นางเอกของเรื่องคู่กับ เกรียงไกร อุณหะนันทน์ จากนั้จึง็รับบทนำในละครโทรทัศน์ในช่วงหนึ่ง เช่น หนึ่งในทรวง (2535), แม่จอมยุ่ง (2536), ฟ้าเพียงดิน (2537), ดารายัณ (2539) และภาพยนตร์เช่น รักคืนเรือน (2532), เศรษฐีใหม่ (2532)  แล้วจึงรับบทสมทบเรื่อยมา จนถึงปัจจุบัน
ขวัญฤดีจบการศึกษาจากโรงเรียนสตรีสมุทรปราการ  และระดับปริญญาตรี จาก คณะครุศาสตร์ จุฬาลงกรณ์มหาวิทยาลัย  ชีวิตส่วนตัวสมรสกับ อนุวัฒน์ นิวาตวงศ์  นักแสดง ตั้งแต่ 25 พฤศจิกายน พ.ศ. 2540 มีบุตรสาว 1 คน ชื่อ หยดน้ำ - นัดดาภรณ์ นิวาตวงศ์  (เกิด 14 ก.ค 41)
ผลงาน > ภาพยนตร์

| ปี | เรื่อง | รับบท | แสดงคู่ | ฉายครั้งแรก |
| --- | --- | --- | --- | --- |
| 2532 | กองร้อยสบาย สบาย | ภารดี ศรศิลป์ | รอน บรรจงสร้าง | 28 มกราคม 2532 |
| 2532 | เศรษฐีใหม่ | คุณก้อย | สันติสุข พรหมศิริ | 17 มิถุนายน 2532 |
| 2532 | ทับเทวา | ดุจดาว | บิณฑ์ บรรลือฤทธิ์ | 28 ตุลาคม 2532 |
| 2532 | รักคืนเรือน | ปอ | ลิขิต เอกมงคล พงษ์พัฒน์ วชิรบรรจง |  |
ผลงาน > ละครเวที

| ปี | เรื่อง | รับบท | แสดงคู่/ร่วมกับ | สถานที่ | รอบการแสดง |
| --- | --- | --- | --- | --- | --- |
| 2534 | ซินเดอเรลล่า | ซินเดอเรลล่า | ศรัณยู วงษ์กระจ่าง | โรงละครแห่งชาติ (โรงใหญ่) | 22-24 พฤศจิกายน |
| 2535 | วัยอะเฟร่ด |  | ยุทธพิชัย ชาญเลขา | โรงละคร A.U.A. | 4-13 ธันวาคม |
| 2536 | เธอชื่ออีฟ |  | รัญญา ศิยานนท์,  ภาณุเดช วัฒนสุชาติ | โรงละครกรุงเทพ | 12-14, 19-21, 26-28  พฤศจิกายน, 3-5 ธันวาคม |
ผลงาน > โฆษณา

แชมพูซิโฟเน่
ผลงาน > อื่นๆ

ละครโครงการฟื้นฟูศีลธรรมโลก ตอน เมื่อฟ้าเปลี่ยนสี รับบท ไหม
แหล่งข้อมูลอื่น

Thai IMDB ขวัญฤดี กลมกล่อม
NangDee ขวัญฤดี กลมกล่อม
ฐานข้อมูลเก็บถาวร 2015-07-31 ที่ เวย์แบ็กแมชชีน
สงครามชเลสวิชครั้งที่สอง

สงครามชเลสวิชครั้งที่สอง (เดนมาร์ก: 2. Slesvigske Krig) หรือ สงครามเยอรมัน-เดนมาร์ก (เยอรมัน: Deutsch-Dänischer Krieg) เป็นความขัดแย้งทางการทหารระหว่างเดนมาร์ก และ ปรัสเซีย เป็นผลพันธ์ของ ปัญหาชเลสวิช-ฮ็อลชไตน์ โดยสงครามเริ่มขึ้นในวันที่ 1 กุมภาพันธ์ ค.ศ. 1864 เมื่อ กองทัพปรัสเซียข้ามพรมแดนสู่ชเลสวิช
สงครามจบลงในวันที่ 30 ตุลาคม 1864 ด้วยความพ่ายแพ้ของเดนมาร์ก, โดยตาม สนธิสัญญาเวียนนา เดนมาร์กต้องคืนดัชชีชเลสวิช, ฮ็อลชไตน์, และ เลาเอินบวร์ค ให้กับ ปรัสเซีย และ ออสเตรีย
ดูเพื่ม

สงครามชเลสวิชครั้งที่หนึ่ง
บรรณานุกรม

Peter Yding Brunbech (3 November 2014). "Krigen i 1864 [The War in 1864]". danmarkshistorien.dk (ภาษาเดนมาร์ก). Aarhus University. สืบค้นเมื่อ 20 December 2014.
หนังสือเพิ่มเติม

Embree, Michael (2005). Bismarck's First War: The Campaign of ชเลสวิช and Jutland, 1864. ISBN 978-1-874622-77-2.
Taylor, A.J.P. The Struggle for Mastery in Europe: 1818–1918 (1954) pp 142–55
แหล่งข้อมูลอื่น

Danish Military History – ชเลสวิช Wars เก็บถาวร 2009-02-24 ที่ เวย์แบ็กแมชชีน (เดนมาร์ก)
Danish Military History – Article about the war of 1864. (เดนมาร์ก)
Danish Navy History – Account of Danish naval operations during the war of 1864. เก็บถาวร 2010-07-22 ที่ เวย์แบ็กแมชชีน (อังกฤษ)
The Danish army's 8th Brigade (เดนมาร์ก)
Danish to English auto-translator
ฮ็อลชไตน์ regiment moves out of the fortress in Rendsburg เก็บถาวร 2007-07-11 ที่ เวย์แบ็กแมชชีน [dead link]
Detailed map of area round ชเลสวิช town
Map of east part of Danevirke.
ประเทศเนเธอร์แลนด์
ภูมิศาสตร์

สภาพภูมิประเทศเป็นที่ราบกว้างใหญ่ พื้นที่ส่วนใหญ่เคยเป็นน้ำทะเลมาก่อนดังนั้นประเทศนี้จึงอยู่ต่ำกว่าระดับน้ำทะเล มีเพียงทางตะวันออกเฉียงใต้ในเขตลิมเบิร์ก เท่านั้นสามารถพบเห็นเนินเขาได้ แม่น้ำไรน์ที่ไหลมาจากเยอรมนี เป็นแม่น้ำสายสำคัญของประเทศ  เนื่องจากเป็นประเทศต่ำกว่าระดับน้ำทะเลจึงทำให้ต้องสร้างเขื่อน เพื่อไม่ให้นำทะเลไหลท่วมได้ เนื่องจากเนเธอร์แลนด์มีที่ตั้งอยู่ชายฝั่งทะเลเหนือ จึงได้รับอิทธิพลของกระแสน้ำอุ่นด้วย ทำให้ภูมิอากาศของประเทศอบอุ่นกว่าประเทศอื่น ๆ ในยุโรป และมีฝนตกชุกในช่วงฤดูใบไม้ผลิและฤดูใบไม้ร่วง มากถึง 700 มิลลิเมตรต่อปี
การเมืองการปกครอง

เจ้าฟ้าหญิงมกุฎราชกุมารี
ว่าที่สมเด็จพระราชินีนาถพระองค์ต่อไป
เนเธอร์แลนด์ปกครองในระบอบราชาธิปไตยภายใต้รัฐธรรมนูญมาตั้งแต่ ค.ศ. 1815 และมีระบบรัฐสภาตั้งแต่ ค.ศ. 1848 มีสมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระมหากษัตริย์แห่งเนเธอร์แลนด์ทรงเป็นประมุขของประเทศและทรงอยู่เหนือการเมือง
การเมืองการปกครอง > บริหาร

การบริหารประเทศนั้นเป็นหน้าที่รับผิดชอบของฝ่ายรัฐบาลและคณะรัฐมนตรี ซึ่งประกอบไปด้วยรัฐมนตรี 13 ถึง 16 คนโดยมีรัฐมนตรีลอยอยู่ในคณะ 1-3 คน มีนายกรัฐมนตรีเป็นหัวหน้ารัฐบาล โดยนายกรัฐมนตรีคนปัจจุบันคือ มาร์ก รุตเตอ ซึ่งดำรงตำแหน่งมาตั้งแต่เดือนตุลาคม ค.ศ. 2010
การเมืองการปกครอง > นิติบัญญัติ

เนเธอร์แลนด์ใช้ระบบสองสภาในกระบวนการนิติบัญญัติ โดยมีสมาชิกสภาผู้แทนราษฎร 150 คนทำหน้าที่ในสภาล่างและมาจากการเลือกตั้งโดยตรงตามสัดส่วนของการเลือกตั้งแบบบัญชีรายชื่อ มีการจัดเลือกตั้งทุก 4 ปีหรือเมื่อมีการยุบสภา และมีอำนาจในการเสนอและแก้ไขกฎหมาย ส่วนสมาชิกวุฒิสภาหรือสภาบนมีทั้งหมด 75 คน และมาจากการเลือกตั้งทุก 4 ปีเช่นเดียวกัน มีอำนาจในการปฏิเสธข้อกฎหมายที่สภาล่างเสนอเข้ามา นอกจากนี้ สมาชิกบางส่วนของทั้งสองสภายังเป็นสมาชิกของสภาเบเนลักซ์ระหว่างประเทศอีกด้วย
การเมืองการปกครอง > รูปแบบการเมือง

สหภาพการค้าและองค์กรลูกจ้างต่างๆของเนเธอร์แลนด์จะมีการประชุมกันอย่างสม่ำเสมอเพื่อปรึกษาหารือกันด้านนโยบายการเงิน เศรษฐกิจและสังคม ก่อนจะนำเรื่องเข้าสู่ที่ประชุมคณะการสังคมและเศรษฐกิจของประเทศ และคณะกรรมการจะนำใจความไปเสนอต่อรัฐบาลต่อไป
เนเธอร์แลนด์เป็นประเทศที่เปิดเสรีทางความคิดมาอย่างช้านาน นับตั้งแต่คริสต์ศตวรรษที่ 18 เช่นการเปิดรับคริสตจักรปฏิรูปให้ได้รับการยอมรับเช่นเดียวกับนิกายคาทอลิก โปรเตสแตนท์ จนถึงการยอมรับศาสนายูดาห์ นอกจากนี้ เนเธอร์แลนด์ยังเปิดเสรีกัญชาเพื่อความบันเทิง การออกกฎหมายรองรับการค้าประเวณี สิทธิเพศทางเลือก การุณยฆาต และการแท้ง
การแบ่งเขตการปกครอง

ประเทศเนเธอร์แลนด์แบ่งเขตการปกครองออกเป็น 12 จังหวัด (provincie) โดยแต่ละจังหวัดแบ่งเขตการปกครองออกเป็นเทศบาล (gemeenten) รวมแล้วเป็นจำนวนกว่า 355 เทศบาล แต่หากแบ่งตามเขตการบริหารจัดการน้ำจะแบ่งออกเป็น 21 เขตโดยแต่ละเขตมีคณะกรรมการน้ำ (waterschap) เป็นผู้ดูแล ซึ่งเขตการจัดการน้ำนี้มีมาก่อนการก่อตั้งประเทศเนเธอร์แลนด์เสียอีก โดยเริ่มตั้งแต่ ค.ศ. 1196 มีการเลือกตั้งคณะกรรมการทุก 4 ปี
จังหวัดต่างๆในเนเธอร์แลนด์ ได้แก่
นอกเหนือจาก 12 จังหวัดแล้ว เนเธอร์แลนด์ยังมีดินแดนในแถบทะเลแคริบเบียนอีก 3 เกาะที่เคยเป็นส่วนหนึ่งของเนเธอร์แลนด์แอนทิลลีสก่อนที่จะล่มสลายในปี ค.ศ. 2010 และรวมตัวเป็น แคริบเบียนเนเธอร์แลนด์ ขึ้นตรงกับประเทศเนเธอร์แลนด์ โดยแต่ละเกาะมีสิทธิปกครองพิเศษ (openbare lichamen) และเทศบาลย่อยในเกาะเหล่านี้จะเรียกว่า เทศบาลรูปแบบพิเศษ (special municipalities)   ได้แก่
ต่างประเทศ

ในประวัติศาสตร์ เนเธอร์แลนด์เน้นการวางตัวเป็นกลางในการดำเนินความสัมพันธ์ระหว่างประเทศ นับตั้งแต่ช่วงสงครามโลกครั้งที่ 2 เนเธอร์แลนด์เป็นประเทศร่วมก่อตั้งองค์กรระหว่างประเทศหลายองค์กร ได้แก่ องค์การสหประชาชาติ องค์การสนธิสัญญาป้องกันแอตแลนติกเหนือ และสหภาพยุโรป เศรษฐกิจของเนเธอร์แลนด์มีการเปิดเสรีค่อนข้างมากและขึ้นอยู่กับการค้าระหว่างประเทศค่อนข้างมาก
นโยบายระหว่างประเทศของเนเธอร์แลนด์ โดยหลักแล้วจะเน้นความร่วมมือแถบทะเลแอตแลนติก แถบยุโรป การพัฒนานโยบายระหว่างประเทศ และกฎหมายระหว่างประเทศ แต่เรื่องที่เป็นประเด็นขัดแย้งเสมอในเวทีระดับนานาชาติคือนโยบายเสรียาเสพติดชนิดไม่รุนแรงของเนเธอร์แลนด์เอง
ในช่วงยุคทอง เนเธอร์แลนด์เป็นประเทศเจ้าอาณานิคม ก่อนประเทศใหญ่อย่างอินโดนีเซียและซูรินามได้ประกาศเอกราชแยกตัวไปในช่วงศตวรรษที่ 20 แต่ทั้งสองประเทศยังคงมีความสัมพันธ์ที่แน่นแฟ้นกันเนเธอร์แลนด์อยู่ ทำให้มีส่วนกับนโยบายระหว่างประเทศของเนเธอร์แลนด์ค่อนข้างมาก นอกจากนี้ ยังมีประชากรของทั้งสองประเทศเป็นจำนวนมากที่ยังคงอาศัยอยู่ในเนเธอร์แลนด์จนถึงปัจจุบัน
ต่างประเทศ > ความสัมพันธ์กับประเทศไทย

การทูต
การค้าและเศรษฐกิจ
การศึกษาและวิชาการ
กองทัพ

บทความหลัก: กองทัพเนเธอร์แลนด์
เนเธอร์แลนด์มีกองกำลังทหารมายาวนานตั้งแต่ปี ค.ศ. 1572 มีส่วนในการสร้างความยิ่งใหญ่ให้กับจักรวรรดิดัตช์ เริ่มมีการเกณฑ์ทหารหลังจากที่พ่ายสงครามนโปเลียน หลังจากนั้น เนเธอร์แลนด์ดำเนินนโยบายเป็นกลาง แต่กลับถูกกองทัพเยอรมนีรุกรานในสงครามโลกครั้งที่ 2 จึงได้ยกเลิกนโบายเป็นกลางและลงนามในสนธิสัญญาบรัสเซลส์ จึงเป็นประเทศร่วมก่อตั้งองค์การสนธิสัญญาแอตแลนติกเหนือในปี ค.ศ. 1949 หลังจากนั้น ได้มีส่วนร่วมกับการรบในสงครามเย็น (สงครามเกาหลี) วิกฤตการณ์คอซอวอ โซมาเลีย และ อัฟกานิสถาน รวมถึงปฏิบัติการรักษาสันติภาพของ สหประชาชาติ และ สหภาพยุโรป
กองทัพเนเธอร์แลนด์นั้นแบ่งออกเป็น 4 เหล่าทัพ ได้แก่ กองทัพบก (Koninklijke Landmacht หรือ KL) กองทัพเรือ (Koninklijke Marine หรือ KM) กองทัพอากาศ (Koninklijke Luchtmacht หรือ KLu) และ กองสารวัตรทหาร (Koninklijke Marechaussee หรือ KMar)